ddrg/super_eurlex huggingface dataset:
Nõukogu otsus,

18. detsember 1995,

narkootiliste ja psühhotroopsete ainete ebaseaduslikul valmistamisel sageli kasutatavaid lähteaineid ja keemilisi aineid käsitleva lepingu sõlmimise kohta Euroopa Ühenduse ja Boliivia Vabariigi vahel

(95/567/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega ja artikli 228 lõikega 4,

võttes arvesse komisjoni soovitust

ning arvestades, et:

25. septembril 1995 volitas nõukogu komisjoni pidama ühenduse nimel läbirääkimisi lähteainete ja keemiliste ainete kontrolli käsitlevate lepingute üle Ameerika Riikide Organisatsiooni liikmesriikidega, eelkõige Cartagena lepingu osalisriikidega; selle volituse alusel viis komisjon 13. novembril 1995 lõpule läbirääkimised Boliivia Vabariigiga;

narkootiliste ja psühhotroopsete ainete ebaseaduslikul valmistamisel sageli kasutatavaid lähteaineid ja keemilisi aineid käsitlev leping Euroopa Ühenduse ja Boliivia Vabariigi vahel tuleks heaks kiita;

on asjakohane, et nõukogu volitab komisjoni nõukogu poolt nimetatava erikomiteega konsulteerides ühenduse nimel heaks kiitma muudatusi, kui lepinguga on ette nähtud, et need võtab vastu ühine järeltöögrupp; selline volitus peab piirduma muudatustega lepingu lisades, kui need käsitlevad aineid, mis on juba hõlmatud ühenduse õigusaktidega lähteainete ja keemiliste ainete kohta;

ON VASTU VÕTNUD JÄRGMISE OTSUSE:

Artikkel 1

Narkootiliste ja psühhotroopsete ainete valmistamisel sageli kasutatavaid lähteaineid ja keemilisi aineid käsitlev leping Euroopa Ühenduse ja Boliivia Vabariigi vahel kiidetakse ühenduse nimel heaks.

Lepingu tekst lisatakse käesolevale otsusele.

Artikkel 2

Nõukogu eesistujal on õigus määrata isik, kes on volitatud lepingule alla kirjutama.

Artikkel 3

Nõukogu eesistuja edastab ühenduse nimel lepingu artikliga 12 ettenähtud teate [1].

Artikkel 4

1. Ühendust esindab lepingu artiklis 9 ettenähtud ühises järeltöögrupis komisjon, keda abistavad liikmesriikide esindajad.

2. Komisjon on volitatud ühenduse nimel heaks kiitma lepingu lisades ühise järeltöögrupi poolt vastavalt lepingu artiklis 10 sätestatud korrale tehtud muudatused.

Selle ülesande täitmisel abistab komisjoni nõukogu poolt ametisse nimetatud erikomitee, kelle ülesandeks on kindlaks määrata ühised seisukohad.

3. Lõikes 2 osutatud volitus on piiratud ainetega, mis on juba hõlmatud narkootikumide valmistamise lähteaineid ja keemilisi aineid käsitlevate asjakohaste ühenduse õigusaktidega.

Artikkel 5

Käesolev otsus avaldatakse Euroopa Ühenduste Teatajas.

Brüssel, 18. detsember 1995

Nõukogu nimel

eesistuja

J. Borrell Fontelles

[1] Nõukogu peasekretariaat avaldab lepingu jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 301 , 14/12/1995 Lk 0035 - 0035



Nõukogu otsus, 5. detsember 1995, millega muudetakse määrust (EMÜ) nr 2847/93 ja otsust 89/631/EMÜ ühenduse kalalaevade teatavate pideva asukohaseire katseprojektide rakendamise ajapiirangu osas ja rakendamise käigus tekkinud kulude ühendusepoolse rahalise toetuse osas (95/528/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: viivituste tagajärjel, mis esinesid ühise kalanduspoliitika suhtes rakendatava kontrollisüsteemi loomist käsitleva nõukogu 12. oktoobri 1993. aasta määruse (EMÜ) nr 2847/93 [3] artikli 3 lõikes 2 ettenähtud katseprojektide rakendamisel, mille eesmärgiks oli ühenduse kalalaevade pidev asukohaseire maismaa- või satelliitside abil, on mõned liikmesriigid taotlenud kõnealuse ajavahemiku pikendamist; neile liikmesriikidele tuleks anda täiendavat aega projektide lõpetamiseks, et neist oleks rohkem kasu; seetõttu tuleks samuti edasi lükata kuupäeva, millal nõukogu teeb otsuse määruse (EMÜ) nr 2847/93 artikli 3 lõikes 1 nimetatud pideva asukohaseire süsteemi kohaldamise kohta; et võimaldada kõnesolevatel liikmesriikidel selle tagajärjel oma katseprojektide eelarvekavasid kohandada, tuleks muuta nõukogu 27. novembri 1989. aasta otsuse 89/631/EMÜ (ühenduse rahalise toetuse maksmise kohta, et katta liikmesriikide kulud, millega nad tagavad ühenduse kalavarude kaitse- ja majandamissüsteemi järgmise) [4] artikli 2a lõikes 2 ettenähtud ajavahemikku, samuti tähtaega, mille jooksul liikmesriigid peavad esitama taotlused nimetatud katseprojektide rakendamiskulude hüvitamiseks, ON VASTU VÕTNUD KÄESOLEVA OTSUSE: Artikkel 1 Käesolevaga muudetakse määrust (EMÜ) nr 2847/93 järgmiselt. 1. Artikli 3 lõikes 1 asendatakse kuupäev "1. jaanuar 1996" kuupäevaga "1. juuli 1996". 2. Artikli 3 lõikes 2 asendatakse kuupäev "30. juuni 1995" kuupäevaga "31. detsember 1995". Artikkel 2 Otsust 89/631/EMÜ muudetakse järgmiselt. 1. Artikli 2a lõikes 2 asendatakse kuupäev "1. juuni 1995" kuupäevaga "31. detsember 1995". 2. A lisa lõikes 4 asendatakse kuupäev "1. oktoober 1995" kuupäevaga "30. aprill 1996". Artikkel 3 Käesolev otsus on adresseeritud liikmesriikidele. Brüssel, 5. detsember 1995 Nõukogu nimel eesistuja J. A. Griñán [1] EÜT C 313, 24.11.1995, lk 6. [2] EÜT C 308, 20.11.1995. [3] EÜT L 261, 20.10.1993, lk 1. [4] EÜT L 364, 14.12.1989, lk 64. Otsust on viimati muudetud otsusega 94/207/EÜ (EÜT L 101, 20.4.1994, lk 9). --------------------------------------------------
Euroopa Liidu Teataja L 302 , 15/12/1995 Lk 0037 - 0038



Komisjoni otsus, 29. november 1995, millega muudetakse Austria, Soome ja Rootsi ühinemisest tulenevalt komisjoni otsust 77/144/EMÜ, millega kehtestatakse teatavate viljapuuliikide istandike vaatlusandmete masinloetavale kujule viimise standardkood ja eeskirjad ning vaadeldavate tootmispiirkondade piirid (95/531/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Austria Vabariigi, Soome Vabariigi ja Rootsi Kuningriigi ühinemisakti, võttes arvesse nõukogu 20. juuli 1976. aasta direktiivi 76/625/EMÜ liikmesriikides tehtavate statistiliste vaatluste kohta teatavate viljapuuliikide istandike tootmispotentsiaali kindlaksmääramiseks, [1] viimati muudetud nõukogu määrusega (EMÜ) nr 1057/91, [2] eriti selle artikli 4 lõikeid 2 ja 4 ning artiklit 9, ning arvestades, et: liikmesriigid, kes töötlevad oma vaatlustulemusi elektrooniliselt, peavad need komisjonile esitama masinloetaval kujul; vaatlustulemuste edastamise koodid määratakse kindlaks direktiivi 76/625/EMÜ artiklis 9 sätestatud korras; kõnealused koodid on sätestatud komisjoni otsuses 77/144/EMÜ; [3] direktiivi 76/625/EMÜ artikli 4 lõikes 2 sätestatakse, et kõnealuste viljapuuistandike vaatluste raames kogutud teave tuleb esitada tootmispiirkondade kaupa; tootmispiirkondade piirid määratakse samuti kindlaks sama direktiivi artiklis 9 sätestatud korras, st komisjoni otsusega pärast alalise põllumajandusstatistika komitee arvamuse saamist; liikmesriikide ja tootmispiirkondade koodid on sätestatud komisjoni otsuse 77/144/EMÜ I ja III lisas; seepärast on Austria, Soome ja Rootsi ühinemisest tulenevalt vaja muuta komisjoni otsuse 77/144/EMÜ I ja III lisa; käesolevas otsuses ettenähtud meetmed on kooskõlas alalise põllumajandusstatistika komitee arvamusega, ON VASTU VÕTNUD KÄESOLEVA OTSUSE: Artikkel 1 Austria, Soome ja Rootsi ühinemisest tulenevalt täiendatakse komisjoni otsuse 77/144/EMÜ I lisa (Erisätted) ja III lisa alates 1. jaanuarist 1995 vastavalt käesoleva otsuse lisale. Artikkel 2 Käesolev otsus on adresseeritud liikmesriikidele. Brüssel, 29. november 1995 Komisjoni nimel komisjoni liige Yves-Thibault De Silguy [1] EÜT L 218, 11.8.1976, lk 10. [2] EÜT L 107, 27.4.1991, lk 11. [3] EÜT L 47, 18.2.1977, lk 52. -------------------------------------------------- LISA 1. Otsuse 77/144/EMÜ I lisale (Erisätted) lisatakse järgmine tekst: - pealkirja "1. Riik" alla pärast Portugali: | "Kood | Austria | 13 | Soome | 14 | Rootsi | 15" | - pealkirja "2. Tootmispiirkond" alla Taani ja Kreeka vahele: | "Kood | Austria | 00 | Soome | 00 | Rootsi | 00". | 2. Otsuse 77/144/EMÜ III lisa lõppu lisatakse järgmine tekst: "Austria | Moodustab ühe tootmispiirkonna | Soome | Moodustab ühe tootmispiirkonna | Rootsi | Moodustab ühe tootmispiirkonna" | . --------------------------------------------------
Komisjoni otsus,

30. mai 1995,

millega muudetakse otsust 93/455/EMÜ, milles kinnitatakse teatavad situatsioonplaanid suu- ja sõrataudi tõrjeks

(EMPs kohaldatav tekst)

(95/194/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/423/EMÜ, millega muudetakse direktiivi 85/511/EMÜ suu- ja sõrataudi tõrjeks kehtestatud ühenduse meetmete kohta, direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta ning direktiivi 72/462/EMÜ tervishoiu ja veterinaarinspektsiooni probleemide kohta veiste, sigade, värske liha ja lihatoodete impordil kolmandatest riikidest, [1] eriti selle artikli 5 lõiget 4,

ning arvestades, et:

komisjoni 8. jaanuari 1991. aasta otsusega 91/42/EMÜ, milles kehtestatakse suu-ja sõrataudi tõrje situatsioonplaanide koostamise kriteeriumid, on juba sätestatud suu- ja sõrataudi tõrje situatsioonplaanide koostamise kriteeriumid nõukogu direktiivi 90/423/EMÜ [2] kohaldamiseks;

Holland on esitanud kinnitamiseks riiklikud situatsioonplaanid; pärast läbivaatamist on selgunud, et need plaanid võimaldavad saavutada soovitud eesmärki ja on kooskõlas kõigi otsuses 91/42/EMÜ sätestatud kriteeriumidega;

komisjoni 23. juuli 1993. aasta otsusega 93/455/EMÜ, millega kiidetakse heaks teatavad situatsioonplaanid suu-ja sõrataudi tõrjeks, [3] on mõne liikmesriigi situatsioonplaanid heaks kiidetud; seetõttu tuleb kõnealust otsust muuta;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 93/455/EMÜ muudetakse järgmiselt:

Lisasse lisatakse "Holland".

Artikkel 2

Käesolev otsus on adresseeritud liikmesriikidele.

Brüssel, 30. mai 1995

Komisjoni nimel

komisjoni liige

Franz Fischler

[1] EÜT L 224, 13.8.1990, lk 13.

[2] EÜT L 23, 29.1.1991, lk 29.

[3] EÜT L 213, 23.7.1993, lk 20.

--------------------------------------------------
Euroopa Liidu Teataja L 075 , 04/04/1995 Lk 0028 - 0028



Komisjoni otsus, 13. märts 1995, millega kehtestatakse Rootsi staatus piirkonnana, kus Newcastle'i haiguse vastu ei vaktsineerita (EMPs kohaldatav tekst) (95/98/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. oktoobri 1990. aasta direktiivi 90/593/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikli 12 lõiget 2, ning arvestades, et: kodulindude vaktsineerimine Newcastle'i haiguse vastu on Rootsis olnud keelatud üle aasta; Rootsi aretuskarju on vähemalt kord aastas kontrollitud Newcastle'i haiguse suhtes; põllumajandusettevõtetes ei ole Newcastle'i haiguse vastu vaktsineeritud kodulinde; Newcastle'i haiguse olukorda silmas pidades on asjakohane määrata kindlaks Rootsi staatus; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTUSE: Artikkel 1 Rootsi vastab direktiivi 90/539/EMÜ artikli 12 lõikes 2 kindlaksmääratud kriteeriumidele. Artikkel 2 Käesolev otsus on adresseeritud liikmesriikidele. Brüssel, 13. märts 1995 Komisjoni nimel komisjoni liige Franz Fischler [1] EÜT L 303, 31.10.1990, lk 6. --------------------------------------------------
Euroopa Liidu Teataja L 254 , 24/10/1995 Lk 0028 - 0029



Komisjoni otsus, 16. oktoober 1995, nende Namiibia Vabariigi ettevõtete loetelu kohta, millest on lubatud ühendusse lihatooteid importida (EMPs kohaldatav tekst) (95/427/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarinspektsiooni probleemide kohta veiste, lammaste ja kitsede ning sigade, värske liha või lihatoodete impordil kolmandatest riikidest, [1] viimati muudetud Austria, Soome ja Rootsi ühinemisaktiga, eriti selle artikli 4 lõiget 1, ning arvestades, et: kolmandate riikide ettevõtetel lubatakse importida ühendusse lihatooteid üksnes juhul, kui ettevõtted vastavad direktiivis 72/462/EMÜ sätestatud üld- ja eritingimustele; Namiibia Vabariik on edastanud vastavalt direktiivi 72/462/EMÜ artikli 4 lõikele 3 andmed ühe ettevõtte kohta, millel on lubatud ühendusse eksportida; kohapeal tehtud ühenduse kontroll on näidanud, et kõnealuse ettevõtte hügieenistandardid on piisavad, ning seetõttu võib ettevõtte kanda nende ettevõtete loetellu, millest võib lubada liha importida; käesoleva otsuse lisa loetelus esitatud ettevõttest lihatoodete importimise suhtes kohaldatakse jätkuvalt juba ettenähtud sätteid, asutamislepingu üldsätteid ja eelkõige muid ühenduse veterinaaria-alaseid määrusi, eriti loomatervishoiu osas; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas märgitud Namiibia Vabariigi ettevõttel lubatakse eksportida ühendusse lihatooteid. 2. Kõnealusest ettevõttest importimise suhtes kohaldatakse jätkuvalt ühenduse mujal ettenähtud veterinaaria-alaseid sätteid, eelkõige loomatervishoidu käsitlevaid sätteid. Artikkel 2 Käesolev otsus on adresseeritud liikmesriikidele. Brüssel, 16. oktoober 1995 Komisjoni nimel komisjoni liige Franz Fischler [1] EÜT L 302, 31.12.1972, lk 28. -------------------------------------------------- LISA ETTEVÕTETE LOETELU Loanumber | Ettevõte | Aadress | 22 | Meat Corporation of Namibia Ltd | Windhoek | --------------------------------------------------
Euroopa Liidu Teataja L 051 , 08/03/1995 Lk 0013 - 0014



Komisjoni otsus, 20. veebruar 1995, nende endise Jugoslaavia Makedoonia Vabariigi ettevõtete loetelu kohta, millel on lubatud ühendusse värsket liha importida (EMPs kohaldatav tekst) (95/45/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud Austria, Soome ja Rootsi ühinemisaktiga, eriti selle artikli 4 lõiget 1 ning artikli 18 lõike 1 punkte a ja b, ning arvestades, et: kolmandate riikide ettevõtetele võib anda loa värske liha importimiseks ühendusse üksnes juhul, kui need vastavad kõnealuses direktiivis kehtestatud üld- ja eritingimustele; kooskõlas direktiivi 72/462/EMÜ artikli 4 lõikega 3 on endine Jugoslaavia Makedoonia Vabariik edastanud loetelu ettevõtetest, millel on lubatud ühendusse eksportida; ühenduse kohapeal tehtud kontrollid on näidanud, et kõnealuste ettevõtete hügieenistandardid on piisavad, ning seetõttu võib ettevõtted kanda kõnealuse direktiivi artikli 4 lõike 1 kohaselt koostatud esimesse loetellu ettevõtetest, millest võib lubada värske liha importi; käesoleva otsuse lisas esitatud loetelus märgitud ettevõtetest värske liha importimise suhtes kohaldatakse jätkuvalt juba ettenähtud sätteid, asutamislepingu üldsätteid ning eelkõige muid ühenduse veterinaaria-alaseid määrusi, eriti tervisekaitse osas; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas loetletud endise Jugoslaavia Makedoonia Vabariigi ettevõtetel lubatakse ühendusse eksportida värsket liha. 2. Kõnealustest ettevõtetest importimise suhtes kohaldatakse jätkuvalt mujal ettenähtud ühenduse veterinaaria-alaseid sätteid, eelkõige tervisekaitset käsitlevaid sätteid. Artikkel 2 Käesolev otsus on adresseeritud liikmesriikidele. Brüssel, 20. veebruar 1995 Komisjoni nimel komisjoni liige Franz Fischler [1] EÜT L 302, 31.12.1972, lk 28. -------------------------------------------------- LISA ETTEVÕTETE LOETELU Loa number | Asutus/aadress | Kategooria | EM | TM | LH | KH | V | L/K | S | K | 1 | KOKO "GODEL" AD, Skopje | × | | | | × | | | 2 | AD ZIK "KUMANOVO", Kumanovo | × | | | | × | | | | 3 | KLANICA "KOMERC", Prilep | × | | | | × | | | | 4 | AD ZIK "CRVENA ZVEZDA" DOO Klanica so ladilnik, Stip | × | | | | × | | | | 5 | ADMS ZIK "STRUMICA" DOO "Mosa Pijade", Strumica | × | | | | × | | | | 6 | OP "GORKI POLOG", Gostivar | × | | | | × | | | | 7 | DOO "STOKOKOMERC", Bitola | × | | | | × | | | | 9 | AD "MALINA", Kriva Palanka | × | | | | × | | | | --------------------------------------------------
Euroopa Liidu Teataja L 185 , 04/08/1995 Lk 0058 - 0061



Komisjoni otsus, 24. juuli 1995, milles määratakse kindlaks hobuslaste spermaga kauplemisel kasutatavate veterinaarsertifikaatide näidis (EMPs kohaldatav tekst) (95/307/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I peatükis osutatud ühenduse erieeskirjades sätestatud loomatervishoiunõudeid, [1] viimati muudetud komisjoni otsusega 95/176/EÜ, [2] eriti selle artikli 11 lõiget 2, ning arvestades, et: nõukogu direktiivis 92/65/EMÜ sätestatakse hobuslaste spermaga kauplemise tingimused; seepärast tuleb hobuslaste värske, jahutatud ja külmutatud spermaga kauplemisel kasutatavate veterinaarsertifikaatide näidis kindlaks määrata vastavalt kõnealuse direktiivi nõuetele; teatavad hobuslaste nakkushaigused kanduvad edasi sperma kaudu; seepärast tuleb kõnealuste haiguste kindlakstegemiseks teha loomadele doonortäkkude liikumist enne spermakogumist ja selle ajal kajastavate eriliste testimiskavade raames erilisi loomade tervislikku seisundit käsitlevaid teste; otsust 95/176/EÜ, millega muudetakse direktiivi 92/65/EMÜ lisasid, kohaldatakse hobuslaste sperma, munarakkude ja embrüote suhtes alates 1. oktoobrist 1995; seepärast tuleks hobuslaste spermaga kauplemisel kasutatavaid veterinaarsertifikaate kohaldada samal ajal; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid tagavad, et nende territooriumilt lähetatakse teise liikmesriigi territooriumile üksnes sellist hobuslaste spermat, millega on vedamise ajal kaasas lisas esitatud näidisele vastav nõuetekohaselt täidetud veterinaarsertifikaat. Artikkel 2 Käesolevat otsust kohaldatakse alates 1. oktoobrist 1995. Artikkel 3 Käesolev otsus on adresseeritud kõikidele liikmesriikidele. Brüssel, 24. juuli 1995 Komisjoni nimel komisjoni liige Franz Fischler [1] EÜT L 268, 14.9.1992, lk 54. [2] EÜT L 117, 24.5.1995, lk 23. -------------------------------------------------- LISA +++++ TIFF +++++ +++++ TIFF +++++ +++++ TIFF +++++ --------------------------------------------------
Euroopa Liidu Teataja L 275 , 18/11/1995 Lk 0030 - 0031



Komisjoni otsus, 9. november 1995, milles määratakse kindlaks ühendusesisesel sigade munarakkude ja embrüotega kauplemisel kasutatavate veterinaarsertifikaatide näidis (EMPs kohaldatav tekst) (95/483/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I peatükis osutatud ühenduse erieeskirjades sätestatud loomatervishoiunõudeid, [1] viimati muudetud Austria, Soome ja Rootsi ühinemisaktiga, eriti selle artikli 11 lõike 3 kolmandat ja neljandat taanet, ning arvestades, et: direktiivis 92/65/EMÜ sätestatakse sigade munarakkude ja embrüotega kauplemist reguleerivad loomatervishoiunõuded; kõnealuse kaubanduse suhtes kohaldatava sertifikaadi näidis tuleks kindlaks määrata; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Sigade munarakkude ja embrüotega peab teise liikmesriiki vedamisel olema kaasas käesoleva otsuse lisas esitatud näidisele vastav veterinaarsertifikaat. Artikkel 2 Käesolevat otsust kohaldatakse alates 1. jaanuarist 1996. Artikkel 3 Käesolev otsus on adresseeritud liikmesriikidele. Brüssel, 9. november 1995 Komisjoni nimel komisjoni liige Franz Fischler [1] EÜT L 268, 14.9.1992, lk 54. -------------------------------------------------- LISA +++++ TIFF +++++ --------------------------------------------------
Komisjoni otsus,

26. juuni 1995,

millega muudetakse otsust 95/90/EÜ, milles sätestatakse eritingimused kala- ja akvakultuuritoodete importimiseks Albaaniast

(EMPs kohaldatav tekst)

(95/235/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turustamise tervishoiunõuded, [1] viimati muudetud Austria, Soome ja Rootsi ühinemisaktiga, eriti selle artikli 11 lõiget 5,

ning arvestades, et:

komisjoni otsuses 95/90/EÜ [2] on koostatud nende ettevõtete ja kalatöötlemislaevade loetelu, mis Albaania on heaks kiitnud kala- ja akvakultuuritoodete importimiseks Euroopa Ühendusse; seda loetelu võib muuta pärast uue loetelu saamist Albaania pädevalt asutuselt;

Albaania pädev asutus on esitanud uue loetelu, millega on lisatud kaks ettevõtet ja muudetud kahe ettevõtte andmeid;

seega tuleb heakskiidetud ettevõtete loetelu vastavalt muuta;

käesoleva otsusega ettenähtud meetmed on koostatud komisjoni otsusega 90/13/EMÜ [3] sätestatud korras,

ON VASTU VÕTNUD KÄESOLEVA OTSUSE:

Artikkel 1

Otsuse 95/90/EÜ B lisa asendatakse käesoleva otsuse lisaga.

Artikkel 2

Käesolev otsus on adresseeritud liikmesriikidele.

Brüssel, 26. juuni 1995

Komisjoni nimel

komisjoni liige

Franz Fischler

[1] EÜT L 268, 24.9.1991, lk 15.

[2] EÜT L 70, 30.3.1995, lk 27.

[3] EÜT L 8, 11.1.1990, lk 70.

--------------------------------------------------

LISA

B LISA

ETTEVÕTETE LOETELU

Loa number | Ettevõte | Aadress | Loa kehtivusaja lõppkuupäev |

1 | Konservimi Adriatik | Durres | 31. 12. 1995 |

2 | Vival Novosel | Vlore | 31. 12. 1995 |

3 | Kap | Kavaje | 31. 12. 1995 |

4 | Albamar | Durres | 31. 12. 1995 |

5 | Aulona-Peshk | Vlore | 31. 12. 1995 |

6 | Pesca Adriatik | Vlore | 31. 12. 1995 |

7 | Sangiovani | Lezhe | 31. 12. 1995 |

8 | Italpeshk | Durres | 31. 12. 1995 |

9 | Peshk Karavasta | Lushnje | 31. 12. 1995 |

10 | Toma | Lezhe | 31. 12. 1995 |

11 | Ihtisara | Sarande | 31. 12. 1995 |

12 | Limjon Peska | Sarande | 31. 12. 1995 |

13 | Acquario-Sali Peshk | Vlore | 31. 12. 1995 |

14 | N. Peshkimi | Shkoder | 31. 12. 1995 |

15 | Adriapeshk | Durres | 31. 12. 1995 |

16 | Goga-Shengjin | Lezhe | 31. 12. 1995 |

17 | Rayk | Durres | 31. 12. 1995 |

18 | Llajo | Saranda | 31. 12. 1995 |

--------------------------------------------------